Държавен вестник, бр. 37, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  37
(2) Сборникът AIP е основен източник за 
постоянна аеронавигационна информация и 
информация за временни промени с дълго­
срочен характер.
(3) Основната задача на сборника AIP е да 
удовлетвори в международен мащаб потреб­
ностите при обмена на дългосрочна аерона­
вигационна информация, която е от особена 
важност за въздушната навигация.
Чл. 36. Сборникът AIP се състои от три части, 
съответно с раздели и подраздели, обозначени 
по един и същи начин с цел стандартизирано 
съхранение и извличане на електронни данни 
и текуща информация за обектите във вида, 
посочен в приложение № 2.
Чл. 37. Част първа на сборника AIP – „Общи 
положения (GEN)“, съдържа:
1. име на органа, отговорен за посочените 
в AIP, обслужване или процедури;
2. общите условия, при които това обслужва­
не или средства са достъпни за международно 
използване;
3. списък на съществените различия между 
националните правила и процедури на Репу­
блика България и съответните стандарти, пре­
поръчителни практики и процедури на ICAO 
във форма, която би позволила тяхното бързо 
установяване, предоставени от ГД „ГВА“;
4. избора на Република България, когато 
различията между националните правила и 
процедури и съответните ICAO стандарти, пре­
поръчителни практики и процедури предвиждат 
алтернативен вариант на действие, одобрен и 
предоставен от ГД „ГВА“.
Чл. 38. (1) В сборника AIP се публикуват 
аеронавигационни карти, изготвени в съответ­
ствие с изискванията на ICAO.
(2) Аеронавигационните карти се публикуват 
като част от сборника AIP или се разпростра­
няват самостоятелно.
(3) Картите по ал. 1 за международни ле­
тища и международни вертолетни летища се 
предоставят при наличност, както следва: 
1. карта на летище/вертолетно лети­
ще – ICAO;
2. карта за летищно наземно движе­
ние – ICAO;
3. карта на летищните препятствия тип 
„А“ – ICAO;
4. карта на летищен терен и препят­
ствия – ICAO (електронна);
5. карта за паркиране и присъединява­
не – ICAO;
6. карта на района – ICAO;
7. карта на минимални абсолютни височини 
при използване на средства за обзор – ICAO;
8. карта за подход по прибори – ICAO;
9. карта на местността за точен подход по 
прибори – ICAO;
10. карта на стандартни схеми за долитане 
по прибори (STAR) – ICAO;
11. карта на стандартни схеми за отлитане 
по прибори (SID) – ICAO;
12. карта за визуален подход – ICAO.
Чл. 39. При възможност за допълване или 
заместване на таблици или текст в сборника 
AIP се използват карти или диаграми.
Раздел II
Общи изисквания
Чл. 40. Сборникът AIP е самостоятелен 
документ, в чието съдържание не се повтаря 
информация.
Чл. 41. Сборникът AIP се публикува с под­
менящи се страници.
Чл. 42. В сборника AIP на всяка страница 
е отбелязана дата, съдържаща деня, името на 
месеца и годината на публикацията или на 
влизането в сила на информацията.
Чл. 43. (1) Сборникът AIP съдържа контролен 
лист, в който се включват номерата на стра­
ниците му и/или наименованията на картите, 
валидната дата на всяка страница и датата на 
публикуване на контролния лист. 
(2) Контролният лист се преиздава редовно 
за подпомагане на потребителите да поддържат 
актуалността на сборника AIP.
Чл. 44. В сборника AIP на всички страници 
се указва:
1. наименованието на сборника;
2. територията, за която се отнася, при 
необходимост;
3. обозначението „Република България“ и 
ДАНО, който изготвя сборника;
4. номерата на страниците или наименова­
нието на картите;
5. степента на достоверност при информация, 
която поражда съмнение.
Чл. 45. (1) Размерите на страницата на 
сборника AIP са 210 × 297 mm.
(2) При необходимост се използват и стра­
ници с по-големи размери, които се сгъват до 
указаните в ал. 1.
Чл. 46. Всички промени в сборника AIP или 
нова информация на преиздадени страници се 
обозначават с ясен символ или анотация.
Чл. 47. Важните оперативни промени в сбор­
ника AIP се публикуват съгласно процедурите 
за регулиране и контрол на аеронавигационната 
информация (AIRAC) и се обозначават ясно 
със съкращението „AIRAC“.
Чл. 48. (1) Сборникът AIP се изменя или 
преиздава периодично, като се гарантира не­
говата актуалност.
(2) Поправки в сборника AIP се извършват 
чрез подмяна на страниците.
(3) По изключение могат да се правят ръчни 
поправки или забележки в сборника AIP.
(4) Периодичността по ал. 1 се упоменава 
в сборника AIP, част 1 – Общи положения 
(GEN).